Cuneiform Tablet Kt 94/k 1424 (AKT 6c 534)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-dí-da ù a-lá-ḫi-im qí-bi-ma um-ma SIG₅-pì-i-a-šur 14 GÍN KÙ.BABBAR a-mur-IŠTAR ni-a-um ḫa-bu-lam KÙ.BABBAR ša-áš-qí-lá-šu-ma šé-bi₄-lá-nim 1 TÚG SIG₅ zu-zu-a na-áš-a-ku-nu-tí ṣú-ba-tám dí-na-ma KÙ.BABBAR ku-un-kà-ma šé-bi-lá-nim zu-zu-a lá i-sà-ḫu-ur 2 ṣú-ba-tí-šu na-ší ṣú-ba-tí-šu dí-na-ma lá i-sà-ḫu-ur ṭur₄-da-ni-šu a-ḫu-a a-tù-nu i-iḫ-da-ma lu ší-im ṣú-ba-tí-a lu ša a-mur-IŠTAR KÙ.BABBAR ku-un-kà-ma šé-bi₄-lá-nim a-na a-dí-da qí-bi-ma a-pu-tum we-da-ku i-dí-in-{d}MAR.TU iš-tí zu-zu-a ṭur₄-da-nim iš-tí kà-ni-<gap> i-a-am ma <big_gap><gap> be-ú-lá-tù <big_gap><gap> a-ḫa-ma 10 GÍN KÙ.BABBAR <big_gap><gap> i-na ḫa-ḫi-im